ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากการผลิตไฟฟ้าพลังงานแสงอาทิตย์ที่ติดตั้งบนหลังคาพ.ศ. ๒๕๕๖ อาศัยอำนาจตามมาตรา๑๑ (๔) แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงาน จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการรับซื้อไฟฟ้าจากการผลิตไฟฟ้าพลังงานแสงอาทิตย์ที่ติดตั้งบนหลังคา พ.ศ.๒๕๕๖ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ระเบียบฉบับนี้ใช้กับการรับซื้อไฟฟ้าจากผู้ผลิตไฟฟ้าขนาดเล็กมากจากการผลิตไฟฟ้าจากพลังงานแสงอาทิตย์ที่ติดตั้งบนหลังคาไม่ใช้บังคับกับผู้ผลิตไฟฟ้าขนาดเล็กมากซึ่งเป็นการรับซื้อไฟฟ้าตามระเบียบการรับซื้อไฟฟ้าจากโครงการผลิตไฟฟ้าจากพลังงานหมุนเวียนอื่นๆข้อ๔ ในระเบียบนี้ผู้ยื่นขอผลิตไฟฟ้าขนาดเล็กมาก หรือ ผู้ผลิตไฟฟ้าขนาดเล็กมาก หมายถึงผู้ที่ประสงค์จะผลิตไฟฟ้าจากพลังงานแสงอาทิตย์ที่ติดตั้งบนหลังคา (Solar PV Rooftop)เพื่อจำหน่ายไฟฟ้าให้การไฟฟ้าฝ่ายจำหน่ายโดยมีปริมาณพลังไฟฟ้าขายเข้าระบบไม่เกิน๑๐ เมกะวัตต์กกพ. หมายถึง คณะกรรมการกำกับกิจการพลังงานสำนักงาน กกพ. หมายถึงสำนักงานคณะกรรมการกำกับกิจการพลังงานการไฟฟ้าฝ่ายจำหน่าย หมายถึง การไฟฟ้านครหลวง(กฟน.) การไฟฟ้าส่วนภูมิภาค (กฟภ.)การผลิตไฟฟ้าพลังงานแสงอาทิตย์ที่ติดตั้งบนหลังคา (Solar PV Rooftop) หมายถึงการผลิตไฟฟ้าจากพลังงานแสงอาทิตย์โดยเทคโนโลยีแผงโฟโตโวลเทอิก (Photovoltaic Panel) ที่ติดตั้งบนหลังคา ดาดฟ้าหรือส่วนหนึ่งส่วนใดบนอาคารอาคาร หมายถึง อาคารตามกฎหมายว่าด้วยการควบคุมอาคารซึ่งบุคคลอาจเข้าอยู่หรือใช้สอยได้ แต่ไม่รวมถึงกำแพง รั้ว ป้ายหรือสิ่งที่สร้างขึ้นสำหรับติดหรือตั้งป้าย หรือพื้นที่จอดรถ กลับรถหรือทางเข้าออกของรถสำหรับอาคาร หรือสิ่งที่สร้างขึ้นอย่างอื่นทำนองเดียวกันบ้านอยู่อาศัย หมายถึงอาคารของผู้ใช้ไฟฟ้าประเภทที่ ๑ บ้านอยู่อาศัยตามประกาศอัตราค่าไฟฟ้าของการไฟฟ้าฝ่ายจำหน่ายอาคารธุรกิจหรือโรงงาน หมายถึงอาคารของผู้ใช้ไฟฟ้าประเภทที่ ๒ กิจการขนาดเล็กหรือประเภทที่ ๓กิจการขนาดกลางหรือประเภทที่ ๔ กิจการขนาดใหญ่หรือประเภทที่ ๕กิจการเฉพาะอย่างตามประกาศอัตราค่าไฟฟ้าของการไฟฟ้าฝ่ายจำหน่ายข้อกำหนดระบบโครงข่ายไฟฟ้า หมายถึง ระเบียบการไฟฟ้านครหลวงว่าด้วยข้อกำหนดการเชื่อมต่อระบบโครงข่ายไฟฟ้าข้อกำหนดการใช้บริการระบบโครงข่ายไฟฟ้า และข้อกำหนดการปฏิบัติการระบบโครงข่ายไฟฟ้า หรือ ระเบียบการไฟฟ้าส่วนภูมิภาคว่าด้วยข้อกำหนดการเชื่อมต่อระบบโครงข่ายไฟฟ้าข้อกำหนดการใช้บริการระบบโครงข่ายไฟฟ้า และข้อกำหนดการปฏิบัติการระบบโครงข่ายไฟฟ้าสัญญาซื้อขายไฟฟ้า หมายถึงความตกลงเป็นลายลักษณ์อักษรระหว่างผู้ยื่นขอผลิตไฟฟ้าขนาดเล็กมากที่ได้รับการคัดเลือกและประสงค์จะจำหน่ายไฟฟ้ากับการไฟฟ้าฝ่ายจำหน่ายจุดรับซื้อไฟฟ้า หมายถึงจุดที่ติดตั้งมาตรวัดไฟฟ้าที่ผู้ผลิตไฟฟ้าขนาดเล็กมากจำหน่ายไฟฟ้าให้กับการไฟฟ้าฝ่ายจำหน่ายอัตรารับซื้อไฟฟ้า Feed- Tariff หรือ FiT หมายถึงอัตราการรับซื้อไฟฟ้าที่ผลิตจากการผลิตไฟฟ้าพลังงานแสงอาทิตย์ที่ติดตั้งบนหลังคา (Solar PV Rooftop)ตามนโยบายของรัฐบาลที่จะประกาศเป็นคราว ๆ ไปขนาดกำลังการผลิตติดตั้ง หมายถึงขนาดกำลังการผลิตสูงสุดรวมของแผงโฟโตโวลเทอิก (Photovoltaic Panel) ณ สภาวะทดสอบมาตรฐาน (Standard Test Condition)ที่มีวงจรเดียวกันและจุดรับซื้อไฟฟ้าเดียวกันตามที่กำหนดในสัญญาซื้อขายไฟฟ้าวัน SCOD หมายถึงกำหนดวันจ่ายไฟฟ้าเข้าระบบเชิงพาณิชย์ตามสัญญาซื้อขายไฟฟ้า (Scheduled Commercial Operation Date)วัน COD หมายถึง วันจ่ายไฟฟ้าเข้าระบบเชิงพาณิชย์ (Commercial Operation Date)ข้อ๕ ให้ประธาน กกพ.เป็นผู้รักษาการตามระเบียบนี้ และเป็นผู้วินิจฉัยชี้ขาดตามระเบียบนี้หมวดที่ ๑บททั่วไป ข้อ๖ ให้การไฟฟ้าฝ่ายจำหน่ายเป็นผู้รับซื้อไฟฟ้าจากผู้ผลิตไฟฟ้าขนาดเล็กมากจากพลังงานแสงอาทิตย์ที่ติดตั้งบนหลังคา(Solar PV Rooftop) ตามหลักเกณฑ์วิธีการ และเงื่อนไขที่กำหนดในระเบียบนี้ข้อ๗ การไฟฟ้าฝ่ายจำหน่ายจะรับซื้อไฟฟ้าจากผู้ผลิตไฟฟ้าขนาดเล็กมากณ จุดรับซื้อไฟฟ้าตามพื้นที่และปริมาณที่กำหนดในประกาศรับซื้อไฟฟ้าในแต่ละคราวข้อ๘ ผู้ยื่นขอผลิตไฟฟ้าขนาดเล็กมากเมื่อยื่นแบบคำขอขายไฟฟ้าแล้วห้ามไม่ให้เปลี่ยนแปลงข้อมูลที่เกี่ยวกับขนาดกำลังการผลิตติดตั้งปริมาณพลังไฟฟ้าเสนอขาย และจุดรับซื้อไฟฟ้าก่อนวันลงนามสัญญาซื้อขายไฟฟ้าข้อ๙ ผู้ผลิตไฟฟ้าขนาดเล็กมากที่มีความประสงค์จะผลิตและจำหน่ายไฟฟ้าให้การไฟฟ้าฝ่ายจำหน่ายจะต้องปฏิบัติตามมาตรฐานในด้านความปลอดภัยและมาตรฐานในการเชื่อมโยงเข้ากับระบบตามข้อกำหนดระบบโครงข่ายไฟฟ้ารวมทั้งข้อกำหนดคุณสมบัติของวัสดุอุปกรณ์และการติดตั้งระบบผลิตไฟฟ้าด้วยเซลล์แสงอาทิตย์บนหลังคา (Solar PV Rooftop)ที่เกี่ยวข้องที่จะประกาศในการรับซื้อไฟฟ้าและเพื่อความมั่นคงของระบบไฟฟ้าของการไฟฟ้าฝ่ายจำหน่ายมีสิทธิตรวจสอบหรือขอให้ผู้ผลิตไฟฟ้าขนาดเล็กมากตรวจสอบแก้ไขปรับปรุงอุปกรณ์การจ่ายไฟฟ้าของผู้ผลิตไฟฟ้าขนาดเล็กมากที่เกี่ยวข้องกับระบบไฟฟ้าของการไฟฟ้าฝ่ายจำหน่ายเมื่อใดก็ได้ตามความจำเป็นข้อ๑๐ ในการยื่นคำขอขายไฟฟ้าผู้ยื่นขอผลิตไฟฟ้าขนาดเล็กมากจะต้องระบุวัน SCOD ที่ชัดเจนและอยู่ภายในกรอบเวลา SCOD ที่กำหนดในประกาศการรับซื้อไฟฟ้า ทั้งนี้การไฟฟ้าฝ่ายจำหน่ายสามารถเปลี่ยนแปลงกำหนดวัน SCOD ได้ตามความเหมาะสมหมวดที่ ๒กระบวนการรับซื้อไฟฟ้าจากผู้ผลิตไฟฟ้าขนาดเล็กมากและหลักเกณฑ์การพิจารณาคำขอขายไฟฟ้า ข้อ๑๑ การรับซื้อไฟฟ้าจากผู้ผลิตไฟฟ้าขนาดเล็กมากให้ใช้วิธีการคัดเลือกโดยเรียงลำดับตามคำขอขายไฟฟ้าที่ได้รับเอกสารครบถ้วนสมบูรณ์โดยพิจารณาจากคุณสมบัติ หลักเกณฑ์ วิธีการ เงื่อนไขที่ประกาศกำหนดหรือวิธีการอื่นใดที่จะประกาศกำหนดในแต่ละคราวข้อ๑๒ กกพ.จะประกาศการรับซื้อไฟฟ้าในแต่ละคราว โดยกำหนดหลักเกณฑ์ วิธีการ และเงื่อนไขดังต่อไปนี้(๑)ปริมาณการรับซื้อไฟฟ้ารวม รวมถึงกำหนดบริเวณพื้นที่ระบบโครงข่ายไฟฟ้าที่สามารถรับไฟฟ้าจากผู้ผลิตไฟฟ้าขนาดเล็กมากได้(๒)กำหนดวันเปิดรับและปิดรับคำขอขายไฟฟ้าและกรอบวันที่การไฟฟ้าฝ่ายจำหน่ายประกาศผลการพิจารณารับซื้อไฟฟ้า(๓)อัตรารับซื้อไฟฟ้า Feed- Tariff กรอบระยะเวลาวัน SCODและระยะเวลาการให้ FiT(๔)ค่าธรรมเนียมการยื่นข้อเสนอ ค่าใช้จ่ายในการเชื่อมโยงระบบไฟฟ้าการตรวจสอบอุปกรณ์และค่าใช้จ่ายอื่น ๆ ที่เกี่ยวข้อง(๕)สถานที่ยื่นแบบคำขอขายไฟฟ้า(๖)หลักเกณฑ์และเงื่อนไขอื่น ๆ ที่เกี่ยวข้องข้อ๑๓ ให้การไฟฟ้าฝ่ายจำหน่ายที่รับผิดชอบบริเวณพื้นที่ระบบโครงข่ายไฟฟ้าที่กำหนดเป็นผู้พิจารณาคำขอขายไฟฟ้า ตามหลักเกณฑ์ ดังต่อไปนี้(๑)ความสอดคล้องกับหลักเกณฑ์และเงื่อนไขที่กำหนดในประกาศการรับซื้อไฟฟ้าและความครบถ้วนสมบูรณ์ของเอกสารหลักฐานตามรายละเอียดที่กำหนดในแบบคำขอขายไฟฟ้าและการเชื่อมโยงระบบไฟฟ้า(๒)วันและเวลาที่ได้รับแบบคำขอที่มีความครบถ้วนสมบูรณ์ของเอกสารหลักฐานที่กำหนดเป็นสำคัญ(๓)ลำดับคำขอขายไฟฟ้าจากผู้ยื่นขอผลิตไฟฟ้าขนาดเล็กมากเรียงตามลำดับวันเวลาที่ได้รับเอกสารครบถ้วนสมบูรณ์จนกว่าปริมาณที่เสนอขายรวมเท่ากับปริมาณรับซื้อที่ประกาศในแต่ละคราวโดยให้ถือว่าคำขอขายไฟฟ้าเหล่านั้นได้รับการคัดเลือกให้มาทำสัญญาซื้อขายไฟฟ้าข้อ๑๔ การไฟฟ้าฝ่ายจำหน่ายจะประกาศรายชื่อผู้ยื่นคำขอขายไฟฟ้าที่ผ่านการคัดเลือกเพื่อให้ผู้ยื่นขอผลิตไฟฟ้าขนาดเล็กมากมาลงนามในสัญญาซื้อขายไฟฟ้าภายในกำหนดวันที่ระบุไว้ในประกาศการรับซื้อไฟฟ้า หากไม่ลงนามในสัญญาซื้อขายไฟฟ้าภายในระยะเวลาที่กำหนดจะถือว่าคำขอขายไฟฟ้าเป็นอันยกเลิกกรณีรับซื้อการไฟฟ้าฝ่ายจำหน่ายแจ้งผู้ยื่นขอผลิตไฟฟ้าขนาดเล็กมากทราบรายละเอียดค่าใช้จ่ายที่เกี่ยวข้องโดยผู้ยื่นขอผลิตไฟฟ้าขนาดเล็กมากจะต้องชำระค่าใช้จ่ายดังกล่าวภายในเวลาที่กำหนดหมวดที่ ๓หลักเกณฑ์และวิธีการคำนวณการรับซื้อไฟฟ้า ข้อ๑๕ ปริมาณพลังงานไฟฟ้าที่จะรับซื้อให้เป็นไปตามปริมาณพลังงานไฟฟ้าที่จ่ายจริงในเดือนนั้นๆ จากเครื่องวัดหน่วยไฟฟ้า (Meter) ที่การไฟฟ้าฝ่ายจำหน่ายกำหนดไว้หากในเดือนใดที่ผู้ผลิตไฟฟ้าขนาดเล็กมากจ่ายไฟฟ้าเข้าสู่ระบบของการไฟฟ้าฝ่ายจำหน่ายเกินกว่าที่ระบุไว้ในสัญญาซื้อขายไฟฟ้าการไฟฟ้าฝ่ายจำหน่ายจะไม่คิดค่าไฟฟ้าในส่วนที่เกินให้กับผู้ผลิตไฟฟ้าขนาดเล็กมากข้อ๑๖ ราคาไฟฟ้าที่การไฟฟ้าฝ่ายจำหน่ายจะรับซื้อจากผู้ผลิตไฟฟ้าขนาดเล็กมากในแต่ละเดือนเป็นอัตรารับซื้อไฟฟ้าFeed- Tariff (FiT)ตามอัตราที่กำหนดไว้ในประกาศการรับซื้อไฟฟ้าในแต่ละคราวข้อ๑๗ มูลค่าการรับซื้อไฟฟ้าในแต่ละเดือนจะคำนวณจากปริมาณพลังงานไฟฟ้าตามวิธีการคำนวณที่กำหนดไว้ในข้อ๑๕ คูณด้วยอัตรารับซื้อไฟฟ้า Feed- Tariffตามที่กำหนดในประกาศการรับซื้อไฟฟ้าในแต่ละคราวหมวดที่ ๔ค่าใช้จ่ายในการเชื่อมโยงระบบไฟฟ้าและการตรวจสอบอุปกรณ์ ข้อ๑๘ ค่าใช้จ่ายในการเชื่อมโยงระบบไฟฟ้าและการตรวจสอบอุปกรณ์ผู้ผลิตไฟฟ้าขนาดเล็กมากจะมีภาระค่าใช้จ่ายตามที่กำหนดไว้ประกาศการรับซื้อไฟฟ้าในแต่ละคราวโดยจะต้องชำระค่าใช้จ่ายดังกล่าวให้เสร็จสิ้นก่อนที่การไฟฟ้าฝ่ายจำหน่ายจะเริ่มดำเนินการเชื่อมโยงระบบไฟฟ้าข้อ๑๙ ความเสียหายของระบบไฟฟ้าผู้ผลิตไฟฟ้าขนาดเล็กมากและการไฟฟ้าฝ่ายจำหน่ายจะต้องติดตั้งอุปกรณ์ป้องกันความเสียหายของระบบไฟฟ้าตามข้อกำหนดระบบโครงข่ายไฟฟ้าที่ใช้บังคับณ ขณะนั้นหากมีความเสียหายเกิดขึ้นอันเนื่องจากความบกพร่องทางด้านอุปกรณ์ระบบไฟฟ้าหรือสาเหตุอื่นๆ จากฝ่ายใด ฝ่ายนั้นจะต้องเป็นผู้รับผิดชอบต่อความเสียหายดังกล่าวหมวดที่ ๕เหตุสุดวิสัย ข้อ๒๐ เหตุสุดวิสัย หมายถึง เหตุใด ๆ อันจะเกิดขึ้นก็ดีจะให้ผลภัยพิบัติก็ดีเป็นเหตุที่ไม่อาจป้องกันได้แม้ทั้งบุคคลผู้ต้องประสบ หรือใกล้จะต้องประสบเหตุนั้นจะได้จัดการระมัดระวังตามสมควรอันพึงคาดหมายได้จากบุคคลนั้นในฐานะและภาวะเช่นนั้นและให้รวมถึงเหตุหนึ่งเหตุใดหรือหลายเหตุ ดังต่อไปนี้(๑)การกระทำของรัฐบาล เช่น มีการเปลี่ยนแปลงนโยบายด้านพลังงานการเปลี่ยนแปลงทางกฎหมายซึ่งทำให้ผู้ผลิตไฟฟ้าขนาดเล็กมาก/การไฟฟ้าฝ่ายจำหน่ายไม่อาจปฏิบัติตามระเบียบการรับซื้อไฟฟ้าข้อใดข้อหนึ่งได้(๒)การปิดล้อม หรือการกระทำของศัตรูในลักษณะสงคราม ไม่ว่าจะมีการประกาศหรือไม่ก็ตาม(๓)การลุกฮือ การขบถ การก่อความวุ่นวาย การจารกรรม การก่อวินาศกรรม การนัดหยุดงาน การปิดงานตามกฎหมายแรงงานการรอนสิทธิใด ๆ อุบัติเหตุ แผ่นดินไหว พายุ ไฟไหม้ น้ำท่วม โรคระบาดสภาพอากาศรุนแรงผิดปกติ การระเบิด(๔)เหตุขัดข้องในระบบจำหน่ายไฟฟ้าอันเนื่องจากอุบัติเหตุที่เกิดกับระบบจำหน่ายไฟฟ้าหรืออุปกรณ์อื่น ๆที่เกี่ยวข้องในการเชื่อมโยงระบบไฟฟ้า(๕)การยึดโรงไฟฟ้า ทรัพย์สินหรือสิทธิใด ๆ หุ้น หรือผลประโยชน์ต่าง ๆจากผู้ผลิตไฟฟ้าขนาดเล็กมากโดยหน่วยงานของรัฐหรือการกระทำของหน่วยงานของรัฐซึ่งจะส่งผลกระทบอย่างรุนแรงต่อโรงไฟฟ้าของผู้ผลิตไฟฟ้าขนาดเล็กมากหรือต่อการปฏิบัติหน้าที่ของผู้ผลิตไฟฟ้าขนาดเล็กมากตามสัญญาซื้อขายไฟฟ้าหมวดที่ ๖สัญญาซื้อขายไฟฟ้า ข้อ๒๑ ก่อนลงนามในสัญญาซื้อขายไฟฟ้าผู้ผลิตไฟฟ้าขนาดเล็กมากจะต้องอ่านและเข้าใจในเงื่อนไขและวิธีการปฏิบัติที่กำหนดไว้ในระเบียบประกาศ และสัญญาซื้อขายไฟฟ้า รวมทั้งเอกสารต่าง ๆที่เกี่ยวข้องที่ถือว่าเป็นส่วนหนึ่งของสัญญาซื้อขายไฟฟ้าและต้องปฏิบัติให้เป็นไปตามเงื่อนไขต่าง ๆ ที่กำหนดรวมทั้งห้ามเปลี่ยนแปลงขนาดกำลังการผลิตติดตั้ง ปริมาณพลังไฟฟ้าเสนอขายจุดรับซื้อไฟฟ้าและเทคโนโลยีการผลิตไฟฟ้า หลังจากที่ลงนามในสัญญาซื้อขายไฟฟ้าแล้วข้อ๒๒ ในกรณีที่ผู้ผลิตไฟฟ้าขนาดเล็กมากมีความประสงค์จะขอโอนสิทธิหน้าที่ในการปฏิบัติตามสัญญาซื้อขายไฟฟ้าจะต้องได้รับการยินยอมจากการไฟฟ้าฝ่ายจำหน่ายตามหลักเกณฑ์ที่การไฟฟ้าฝ่ายจำหน่ายกำหนดและให้การไฟฟ้าฝ่ายจำหน่ายแจ้งให้สำนักงาน กกพ. ทราบด้วยข้อ๒๓ ในกรณีที่ผู้ผลิตไฟฟ้าขนาดเล็กมากไม่สามารถจำหน่ายไฟฟ้าเข้าระบบโครงข่ายไฟฟ้าตามกำหนดวันSCOD ตามสัญญาซื้อขายไฟฟ้าได้ให้การไฟฟ้าฝ่ายจำหน่ายและผู้ผลิตไฟฟ้าขนาดเล็กมากปฏิบัติตามข้อกำหนดในสัญญาซื้อขายไฟฟ้าอย่างเคร่งครัดหมวดที่ ๗การระงับข้อพิพาท ข้อ๒๔ ปัญหาจากการปฏิบัติตามระเบียบการรับซื้อไฟฟ้าฯและสัญญาซื้อขายไฟฟ้า(๑)ปัญหาจากการปฏิบัติตามระเบียบการรับซื้อไฟฟ้าฯผู้ผลิตไฟฟ้าขนาดเล็กมากที่ประสบปัญหาจากการปฏิบัติตามระเบียบฯนี้ ให้ยื่นต่อ กกพ. โดยให้ส่งไปยังประธานกรรมการกำกับกิจการพลังงาน สำนักงานคณะกรรมการกำกับกิจการพลังงานเลขที่ ๓๑๙ อาคารจัตุรัสจามจุรี ชั้น ๑๙ ถนนพญาไท แขวงปทุมวัน เขตปทุมวัน กรุงเทพฯ๑๐๓๓๐ในกรณีมีเหตุอันสมควรจะต้องวินิจฉัยปัญหาในการปฏิบัติตามระเบียบการรับซื้อไฟฟ้าฯให้ กกพ. เป็นผู้วินิจฉัยหาข้อยุติและให้ถือว่าคำวินิจฉัยของ กกพ. เป็นที่สุด(๒)ปัญหาจากการปฏิบัติตามสัญญาซื้อขายไฟฟ้าผู้ผลิตไฟฟ้าขนาดเล็กมากที่ประสบปัญหาจากการปฏิบัติตามสัญญาซื้อขายไฟฟ้าให้ยื่นต่อ กกพ.โดยให้ส่งข้อร้องเรียนไปยังประธานกรรมการกำกับกิจการพลังงานตามที่อยู่ในข้อ ๒๔ (๑)ในกรณีมีเหตุอันสมควรจะต้องวินิจฉัยปัญหาในการปฏิบัติตามสัญญาซื้อขายไฟฟ้าให้ กกพ. เป็นผู้วินิจฉัยหาข้อยุติ และให้ถือว่าคำวินิจฉัยของ กกพ. เป็นที่สุดหากผู้ผลิตไฟฟ้าขนาดเล็กมากไม่พอใจในคำวินิจฉัยของกกพ. ให้ศาลไทยเป็นผู้วินิจฉัยชี้ขาดประกาศ ณ วันที่ ๓๐สิงหาคม พ.ศ. ๒๕๕๖ดิเรก ลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๙ กันยายน ๒๕๕๖โชติกานต์/ผู้ตรวจ๑๗ กันยายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๑๑ ง/หน้า ๑/๒ กันยายน ๒๕๕๖